**KRITERIJI OCJENJIVANJA AMERIČKA KULTURA I CIVILIZACIJA**

|  |  |
| --- | --- |
| dovoljan (2) | Neredovito sudjelovanje u nastavi (online ili uživo, ovisno o događanju). U aktivnostima nesamostalnost u izlaganju (usmeno i pismeno), potrebna stalna pomoć u izgovoru i gramatici, jednostavan vokabular i uporaba najjednostavnijih gramatičkih struktura uz pogreške koje često otežavaju razumijevanje poruke.  Izlaganje ima manjkavosti u dva ili više dijelova : uvodu, razradi zadanih točaka, zaključku ili vođenju diskusije, tj. učenik je zbunjen kad mu netko postavi pitanje. Učenik je nesiguran u sebe i čita bilješke ili tekst s ekrana. Neredovito piše osvrte na predavanja i događanja,ne izrađuje plakate (Pinterest ili papirnate) redovito i rijetko sudjeluje na predavanjima i događanjima (rijetko postavlja pitanja, izražava vlastito mišljenje, ideje i stavove, no ne daje primjere) uz stalnu pomoć i slušni model, samo poznate komunikacijske situacije. |
| dobar (3) | Neredovito sudjelovanje u nastavi (online ili uživo, ovisno o događanju). U aktivnostima povremena samostalnost u izlaganju (usmeno i pismeno), potrebna česta pomoć u izgovoru i gramatici, primjereni raspon vokabulara i uporaba jednostavnih gramatičkih struktura srednje razine složenosti uz pogreške koje povremeno otežavaju razumijevanje poruke.  Izlaganje ima manjkavosti u jednom od dijelova : uvodu, razradi zadanih točaka, zaključku ili vođenju diskusije, tj. odgovaranju na pitanja drugih učenika. Učenik je pomalo nesiguran u sebe i vrlo često se oslanja na svoje bilješke, ali ne čita s njih. Neredovito piše osvrte na predavanja i događanja, izrađuje plakate (Pinterest ili papirnate) i rijetko sudjeluje na predavanjima i događanjima (postavlja pitanja, izražava vlastito mišljenje, ideje i stavove i nastoji ih potkrijepiti primjerima) uz pomoć i smjernice ispravlja svoj govor. |
| vrlo dobar (4) | Redovito sudjeluje u nastavi (online ili uživo, ovisno o događanju). U svim aktivnostima samostalnost u izlaganju (usmeno i pismeno), povremeno je potrebna pomoć u izgovoru i gramatici, primjereni raspon vokabulara i uporaba raznovrsnih gramatičkih struktura srednje razine složenosti uz pogreške koje ne utječu na razumijevanje poruke.  Izlaganje ima manjkavosti u jednom od dijelova : uvoda, razrade zadanih točaka, zaključka i vođenja diskusije, tj. odgovaranja na pitanja drugih učenika. Učenik je pomalo nesiguran u sebe i dosta se oslanja na svoje bilješke, ali ne čita s njih. Redovito piše osvrte na predavanja i događanja, izrađuje plakate i aktivno sudjeluje na predavanjima i događanjima (postavlja pitanja, izražava vlastito mišljenje, ideje i stavove i potkrepljuje ih odgovarajućim dokazima i primjerima) uz povremenu pomoć. |
| odličan (5) | Redovito sudjelovanje u nastavi (online ili uživo, ovisno o događanju). U svim aktivnostima samostalnost u izlaganju (usmeno i pismeno) sa zanemarivim greškama u izgovoru i gramatici, široki raspon vokabulara i točna uporaba raznovrsnih gramatičkih struktura srednje razine složenosti.  Izlaganje ima logički slijed od uvoda, razrade zadanih točaka, zaključka i vođenja diskusije, tj. odgovaranja na pitanja drugih učenika. Učenik je siguran u sebe i oslanja se povremeno na svoje bilješke, ali ne čita s njih. Redovito piše osvrte na predavanja i događanja, izrađuje plakate i aktivno sudjeluje na predavanjima i događanjima (postavlja pitanja, izražava vlastito mišljenje, ideje i stavove i potkrepljuje ih odgovarajućim dokazima i primjerima). |

ELEMENTI OCJENJIVANJA: GOVORENJE i PISANJE